Mattias Janmark

Mattias Bertil Janmark-Nylén (sündinud 8. detsembril 1992 Stockholmis) on Rootsi jäähokimängija, kes mängib keskründajana NHL-i klubis Edmonton Oilers.

Rootsi kõrgliigas debüteeris ta hooajal 2011–12 AIK-i meeskonnas. Hooajal 2014–15 mängis ta Rootsi kõrgliigas Frölunda võistkonnas.

2013. aastal valis Detroit Red Wings ta NHL-i draftis 79. valikuna, kuid NHL-is debüteeris ta hooajal 2015–16 Dallas Starsi ridades. Hooaeg 2016–17 jäi tal põlvevigastuse tõttu täielikult vahele. Pärast seda mängis ta Starsis veel kolm hooaega. Tema kõige silmapaistvam hooaeg oli 2017–18, mil ta lõi 19 väravat ja andis 15 väravasöötu.

2020. aasta oktoobris sõlmis Janmark üheaastase lepingu Chicago Blackhawksiga. 2021. aasta aprillis kaubeldi ta Vegas Golden Knightsi. 28. mail 2021 tegi ta Stanley karika esimese ringi otsustavas seitsmendas mängus Minnesota Wildi vastu kübaratriki, aidates Golden Knightsi järgmisesse ringi.

2022. aasta juulis sõlmis ta üheaastase lepingu Edmonton Oilersiga.

2018. aastal tuli Janmark Rootsi jäähokikoondisega maailmameistriks.

 Viited 

 Välislingid 
 Mattias Janmark NHL.com lehel
 Mattias Janmark hockeydb.com lehel

Kategooria:Rootsi jäähokimängijad
Kategooria:Frölunda HC mängijad
Kategooria:Dallas Starsi mängijad
Kategooria:Chicago Blackhawksi mängijad
Kategooria:Vegas Golden Knightsi mängijad
Kategooria:Edmonton Oilersi mängijad
Kategooria:Sündinud 1992